Āzijas saldūdens krabji (Gecarcinucidae) ir vienīgā krabju dzimta, kas pieder pie Āzijas saldūdens krabju virsdzimtas (Gecarcinucoidea). Šajā dzimtā apvienotas 58 saldūdens krabju ģintis, kas izplatītas Dienvidāzijā, Dienvidaustrumāzijā un Austrālāzijā. Šīs grupas sugas mājo upēs, ezeros un rīsa laukos. Daļa sugu ir nozīmīgs pārtikas avots Dienvidāzijā dzīvojošām tautām.